Virallinen lehti nro C 166 , 10/06/1996 s. 0155



Ehdotus neuvoston asetukseksi pellava- ja hamppualan yhteisestä markkinajärjestelystä annetun asetuksen (ETY) N:o 1308/70 muuttamisesta (KOM(96)0044 - C4-0169/96 - 96/0063(CNS)) Ehdotus hyväksyttiin seuraavin tarkistuksin: (Tarkistus 31) Johdanto-osan toinen kappale >Alkuperäinen teksti> pellavamarkkinoihin on viime vuosina kohdistunut erittäin rajuja ja merkittäviä kuidun hintojen vaihteluja ja niistä johtuvia pellavalle kylvettyjen yhteisön pinta-alojen vaihteluja; markkinoiden tasapainottamiseksi sekä talousarvion menojen liiallisen kasvun välttämiseksi olisi otettava käyttöön taatun enimmäispinta-alan järjestelmä, johon liittyy tuen tason asteittainen alentaminen kyseisen pinta-alan ylittyessä; ottaen huomioon kyseisten toimijoiden sopeutumistarve tähän järjestelmään siirryttäessä; olisi säädettävä sen käyttöön ottamisesta markkinointivuodesta 1997/98, ja >EP:n äänestyksessä hyväksytty teksti> pellavamarkkinoihin on viime vuosina kohdistunut erittäin rajuja ja merkittäviä kuidun hintojen vaihteluja ja niistä johtuvia pellavalle kylvettyjen yhteisön pinta-alojen vaihteluja; markkinoiden tasapainottamiseksi sekä talousarvion menojen liiallisen kasvun välttämiseksi olisi otettava käyttöön taatun enimmäispinta-alan järjestelmä, johon liittyy tuen tason alentaminen kyseisen pinta-alan ylittyessä siten, että taatun enimmäispinta-alan ylittävän alan viljelyä pyritään ehkäisemään; ottaen huomioon kyseisten toimijoiden sopeutumistarve tähän järjestelmään siirryttäessä; olisi säädettävä sen käyttöön ottamisesta markkinointivuodesta 1997/98, ja (Tarkistus 32) Johdanto-osan kolmas kappale a (uusi) >EP:n äänestyksessä hyväksytty teksti> maataloustuotteiden käyttöä muihin kuin elintarviketarkoituksiin on rohkaistava ja kuitukasvit ovat erityisen sopivia tässä suhteessa, (Tarkistus 33) 1 ARTIKLAN 2 KOHTA 4 artiklan 2 a kohta (asetus 1308/70) >Alkuperäinen teksti> 2a. Otetaan käyttöön taattu enimmäispinta-ala, jolle myönnetään 1 kohdassa tarkoitettua tukea. Kyseinen pinta-ala vahvistetaan kunkin markkinointivuoden osalta 81 500 hehtaariksi. Jos tosiasiallisesti kylvetyt ja korjatut pinta-alat ylittävät markkinointivuoden aikana taatun enimmäispinta-alan, kyseisen markkinointivuoden tuesta, josta on tarvittaessa vähennetty 2 artiklan 3 kohdassa tarkoitettu pidätys, vähennetään kussakin jäsenvaltiossa ylitystä vastaava prosenttimäärä. Vähennettävä määrä vahvistetaan 12 artiklassa säädettyä menettelyä noudattaen. >EP:n äänestyksessä hyväksytty teksti> 2a. Otetaan käyttöön taattu enimmäispinta-ala, jolle myönnetään 1 kohdassa tarkoitettua tukea. Kyseinen pinta-ala vahvistetaan kunkin markkinointivuoden osalta 103 000 hehtaariksi. Jos tosiasiallisesti kylvetyt ja korjatut pinta-alat ylittävät markkinointivuoden aikana taatun enimmäispinta-alan, kyseisen markkinointivuoden tuesta, josta on tarvittaessa vähennetty 2 artiklan 3 kohdassa tarkoitettu pidätys, vähennetään kussakin jäsenvaltiossa ylitystä vastaava prosenttimäärä. Kun taatun enimmäispinta-alan ylitys on suurempi kuin tietty prosenttimäärä, sovelletaan erityissääntöjä. Kun prosenttimäärää ei ylitetä, sovelletaan tarkoituksenmukaisia lisävähennyksiä niissä jäsenvaltioissa, joissa keskimääräinen viljelty pinta-ala ylittyi vuosien 1993, 1994 ja 1995 sadonkorjuun osalta.Vähennyksen laajuus ja jakautuminen vahvistetaan 12 artiklassa säädettyä menettelyä noudattaen siten, että todellinen tasapainotettu vähennys koko yhteisön osalta on suhteessa taatun enimmäispinta-alan ylitysprosenttiin 2 a kohdassa tarkoitettu prosenttimäärä vahvistetaan markkinointivuosien 1997/98, 1998/99 ja 1999/2000 osalta 5 prosentiksi. Lainsäädäntöpäätöslauselma, johon sisältyy parlamentin lausunto ehdotuksesta neuvoston asetukseksi pellava- ja hamppualan yhteisestä markkinajärjestelystä annetun asetuksen (ETY) N:o 1308/70 muuttamisesta (KOM(96)0044 - C4-0169/96 - 96/0063(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(96)0044 - 96/0063(CNS) ((EYVL C 125, 27.4.1996, s. 20)), - neuvoston kuultua sitä EY:n perustamissopimuksen 43 artiklan mukaisesti (C4-0169/96), - ottaa huomioon työjärjestyksensä 58 artiklan, - ottaa huomioon maataloutta sekä maaseudun kehittämistä käsittelevän valiokunnan mietinnön sekä budjettivaliokunnan, taloudellisten ulkosuhteiden valiokunnan sekä ympäristö-, terveys- ja kuluttajansuojavaliokunnan lausunnot (A4-0117/96), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä tekstistä; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.